CELEX: 31987R3157
Language: el
Date: 1987-10-19 00:00:00
Title: Κανονισμός (ΕΟΚ) αριθ. 3157/87 του Συμβουλίου της 19ης Οκτωβρίου 1987 για την τροποποίηση του κανονισμού (ΕΟΚ) αριθ. 1975/82 περί της επιταχύνσεως της γεωργικής αναπτύξεως σε ορισμένες περιοχές της Ελλάδας

Avis juridique important

|

31987R3157

Κανονισμός (ΕΟΚ) αριθ. 3157/87 του Συμβουλίου της 19ης Οκτωβρίου 1987 για την τροποποίηση του κανονισμού (ΕΟΚ) αριθ. 1975/82 περί της επιταχύνσεως της γεωργικής αναπτύξεως σε ορισμένες περιοχές της Ελλάδας  

Επίσημη Εφημερίδα αριθ. L 301 της 24/10/1987 σ. 0003 - 0003 Φινλανδική ειδική έκδοση: Κεφάλαιο 3 τόμος 24 σ. 0168  Σουηδική ειδική έκδοση: Κεφάλαιο 3 τόμος 24 σ. 0168 

***** ΚΑΝΟΝΙΣΜΟΣ (ΕΟΚ) αριθ. 3157/87 ΤΟΥ ΣΥΜΒΟΥΛΙΟΥ  της 19ης Οκτωβρίου 1987  για την τροποποίηση του κανονισμού (ΕΟΚ) αριθ. 1975/82 περί της επιταχύνσεως της γεωργικής αναπτύξεως σε ορισμένες περιοχές της Ελλάδας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι η υλοποίηση της κοινής ενέργειας που θεσπίστηκε με τον κανονισμό (ΕΟΚ) αριθ. 1975/82 (2), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (3), προσέκρουσε σε καθυστερήσεις και δυσκολίες λόγω ιδίως σημαντικών μεταβολών των συνθηκών υπό τις οποίες εξελίχθηκε·  ότι, προκειμένου να επιτευχθούν οι στόχοι που θέτει ο εν λόγω κανονισμός, πρέπει να αναπροσαρμοστεί η κοινή ενέργεια αφού ληφθούν υπόψη οι πραγματικές συνθήκες και οι ανάγκες των γεωργικών περιοχών που αφορά·  ότι η αναπροσαρμογή αυτή πρέπει να πραγματοποιηθεί δίνοντας στην κοινή ενέργεια κατάλληλη ευελιξία·  ότι εναπόκειται στην Επιτροπή να αποφασίσει για την έγκριση της προσαρμογής του προγράμματος που αναφέρεται στο άρθρο 1 παράγραφος 4 του κανονισμού (ΕΟΚ) αριθ. 1975/82, αφού λάβει τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 18 του κανονισμού (ΕΟΚ) αριθ. 1975/82, παρεμβάλλεται η ακόλουθη παράγραφος:  «2α. Κατά την έγκριση της προσαρμογής του προγράμματος που αναφέρεται στο άρθρο 1 παράγραφος 4, σύμφωνα με τη διαδικασία που προβλέπεται στο άρθρο 21, η Επιτροπή μπορεί να τροποποιεί τα όρια που αναφέρονται στην παράγραφο 2, εκτός από εκείνα που αναφέρονται στο στοιχείο β) πέμπτη περίπτωση, χωρίς όμως να υπερβαίνει το προβλεπόμενο κόστος που αναφέρεται στο άρθρο 16 παράγραφος 3.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 19 Οκτωβρίου 1987.  Για το Συμβούλιο  Ο Πρόεδρος  L. TOERNAES  (1) Γνώμη που διατυπώθηκε στις 16 Οκτωβρίου 1987 (δεν έχει ακόμα δημοσιευθεί στην Επίσημη Εφημερίδα).  (2) ΕΕ αριθ. L 214 της 22. 7. 1982, σ. 1.  (3) ΕΕ αριθ. L 362 της 31. 12. 1985, σ. 8.